**Išrašas**

**ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ SUTEIKIMO KOMISIJOS POSĖDŽIO PROTOKOLAS**

2016 m. spalio 6 d. Nr. (20.4.)-TAR1- 108

Klaipėda

Posėdis įvyko 2016 m. rugsėjo 14 d. 10 val.

Posėdžio pirmininkas Vytautas Čepas, Klaipėdos miesto savivaldybės tarybos narys, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas.

Posėdžio sekretorė Raimonda Mažonienė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė.

Dalyvavo (6 nariai iš 9 ):

1. dr. Vytautas Čepas, Klaipėdos miesto savivaldybės tarybos narys;
2. Eugenija Krasauskienė, VĮ Registrų centro Klaipėdos filialo direktoriaus pavaduotoja;
3. doc. dr. Silva Pocytė, Baltijos regiono istorijos ir archeologijos instituto direktorė, vyresnioji mokslo darbuotoja;
4. prof. dr. Daiva Kšanienė, Klaipėdos universiteto profesorė emeritė;
5. prof. dr. Vygantas Vareikis, Klaipėdos miesto savivaldybės tarybos narys;

6. Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;

Posėdžio svečiai:

1. Rimantas Mockus, Klaipėdos miesto savivaldybės administracijos transporto skyriaus vedėjas;

2. Gintaras Nėniškis, VšĮ „Klaipėdos keleivinis transportas“ direktorius;

3. Vytautas Nausėda, Klaipėdos miesto savivaldybės administracijos Geodezijos ir GIS skyriaus vedėjas;

4. Vytautas Petrulis, asociacijos „Jūros veteranai“ pirmininkas;

5. Dionyzas Varkalis, asociacijos „Jūros veteranai“ narys;

6. Antons Kontautas, UAB Almata direktorius;

7. Petras Bekėža, Lietuvos jūrininkų sąjungos pirmininkas, Jūrinės kultūros koordinacinės tarybos pirmininkas.

8. Jurga Petronytė, dienraščio „Vakarų ekspresas“ žurnalistė.

**DARBOTVARKĖ:**

**1. Dėl paminklo buvusiam Lietuvos laivynui.**

**2. Dėl jūrinių metų pavadinimų.**

**3. Dėl naujai suplanuotos gatvės pavadinimo.**

**4. Dėl autobusų stotelių pavadinimų pakeitimo ir suteikimo.**

**5. Dėl paminklo Jonui Polovinskui – Budriui.**

**6. Dėl prioritetų siūlymo 2017 m. kultūros projektų dalinio finansavimo iš savivaldybės biudžeto lėšų konkursui .**

Posėdžio medžiaga:

1. Asociacijos „Jūros veteranai“ 2016-06-29 raštas „Dėl paminklo buvusiam Lietuvos laivynui“ su priedu, 3 lapai;

2. Jūrinės kultūros koordinacinės tarybos 2016-08-02 raštas Nr.TM9-170 „Dėl pavadinimų suteikimo metams“, 2 lapai;

3. Klaipėdos miesto savivaldybės administracijos Urbanistinės plėtros departamento Geodezijos ir GIS skyriaus 2016-08-02 raštas Nr.VS-4273 „Dėl gatvės pavadinimo“ ir  priedas -gatvės planas, 2 lapai;

4. Klaipėdos miesto savivaldybės administracijos Miesto ūkio departamento 2016-09-12 raštas Nr.VS-4899 „Dėl autobusų stotelių pakeitimo ir suteikimo“, 1 lapas;

5. V. Kavaliausko pasiūlymas el.paštu 2016-09-09  Merui įamžinti Lietuvos valstybės 100-metį, pastatant paminklą Jonui Polovinskui – Budriui, 1 lapas;

6. Kultūros projektų dalinio finansavimo iš savivaldybės biudžeto lėšų nuostatai (6 punktas), 4 lapai;

7. Pavyzdys -2016 m. kultūros projektų konkurso prioritetai, 1 lapas.

**2.SVARSTYTA.** **Dėl jūrinių metų pavadinimų.**

Pranešėjas - Petras Bekėža, Lietuvos jūrininkų sąjungos pirmininkas, Jūrinės kultūros koordinacinės tarybos pirmininkas.

P. Bekėža pristatė Jūrinės kultūros koordinacinės tarybos (toliau – JKKT) pasiūlymą Klaipėdos miesto savivaldybės tarybai suteikti Klaipėdos miestui jūrinius pavadinimus: 2017 m. – Jūrinės prekybos metai, 2018 m. – Mažosios Lietuvos metai ir 2018 m.- Didžiojo Elingo metai.

N. Laužikienė paaiškino, kad 2017 m. bus paskelbti Kultūros metais, nes Klaipėda bus Lietuvos kultūros sostinė ir tam yra parengta programa.

P. Bekėža pastebėjo, kad metai gali turėti ir kelis pavadinimus arba Jūrinės prekybos metai galėtų būti viena iš Kultūros metų krypčių.

V. Vareikis pasidžiaugė geru JKKT pasiūlymu. Jo nuomone, jūrinis metų pavadinimas miestui yra aktualesnis nei abstraktus Kultūros metų pavadinimas, priminė Vėtrungių metus. Pritarė 2017 m. ir 2019 m. pavadinimams, nepritarė dėl 2018 m., kadangi bus minimas Lietuvos valstybės šimtmetis.

D. Kšanienė pritarė V. Vareikiui, kadangi miesto specifika yra jūrinė.

S. Pocytė pritarė V. Vareikiui ir D. Kšanienei. Paklausė, ar gali būti suteikiami metams 2 pavadinimai.

N. Laužikiene atsakė, kad galima, tačiau būtų gaila idėjos kadangi parengta Kultūros metų programa ir jūrinis metų pavadinimas „Jūrinės prekybos metai“ neturėtų konkrečių priemonių, kuriomis būtų įgyvendinama jo sklaida.

E. Krasauskienė pritarė dėl jūrinių metų suteikimo Klaipėdai – 2017 m. ir 2019 m.

N. Laužikienė pritarė dėl 2019 m. pavadinti Didžiojo Elingo metais. Pasiūlė 2019 metus pavadinti „Jūrinės kultūros metais“.

V. Čepas pastebėjo, kad Seimas šiuos metus pavadino „Bibliotekų“ ir „Jaunimo“ metais. Pažymėjo, kad visi pasiūlymai yra gera iniciatyva. Svarbu, kad tai pasiektų žmones. Tai plečia žodyną ir akiratį. Pažymėjo, kad prekyba yra kultūros nešėjas visais laikais, o jūrinė prekyba yra miesto jūrinės kultūros dalis.

**NUTARTA:**

1. Pritarti Jūrinės kultūros koordinacinės tarybos pasiūlymui pavadinti 2019 m. Klaipėdoje „Didžiojo Elingo metais“.

2. Rekomenduoti Jūrinės kultūros koordinacinės tarybai teikti pasiūlymus dėl jūrinių metų suteikimo toliau sekantiems metams.

Nutarimas priimtas bendru sutarimu.

Posėdis baigėsi 12 val.

Posėdžio pirmininkas Vytautas Čepas

Posėdžio sekretorė Raimonda Mažonienė

TIKRA

Raimonda Mažonienė,

Klaipėdos miesto savivaldybės administracijos

Ugdymo ir kultūros departamento

Kultūros skyriaus vyr. specialistė

2016-10-06